**TUGASAN 1**

**KOMPUTER DALAM PENDIDIKAN**

**(GE 1155)**

Nama Ahli: Najihah Syazwani bt Mohamad Yusuf (K) A153910

 Munirah bt Asbi A154851

 Anis Shahirah bt Zulkifli A154330

Pensyarah Tutoran: Cik Mazalah bt Ahmad

**PENGENALAN**

Laporan ini adalah laporan yang dilakukan oleh kami bertiga mengenai **Fungsi Komputer sebagai Alat, Guru dan Murid**. Daripada pemerhatian kami dengan menggunakan Wikipedia, **Komputer** merupakan [mesin](https://ms.wikipedia.org/wiki/Mesin) [boleh atur cara](https://ms.wikipedia.org/wiki/Atur_cara_komputer) yang direka untuk membaca dan melaksanakan urutan sesebuah senarai arahan yang membuatkan ia melakukan operasi aritmetik dan logik berdasarkan angka binari. Pada asasnya, komputer terdiri dari [ingatan](https://ms.wikipedia.org/wiki/Komputer#Ingatan) jangka pendek dan ingatan jangka panjang untuk peyimpanan data, dan [unit pemprosesan pusat](https://ms.wikipedia.org/wiki/Unit_pemprosesan_pusat) yang berfungsi sebagai [unit kawalan](https://ms.wikipedia.org/w/index.php?title=Unit_kawalan&action=edit&redlink=1) serta mengandungi [unit logik aritmetik](https://ms.wikipedia.org/w/index.php?title=Unit_logik_aritmetik&action=edit&redlink=1). Aksesori (contohnya papan kekunci, tetikus atau kad grafik) boleh dihubungkan supaya komputer dapat menerima input luar dan memaparkan output.

**Alat** ialah perkakas, ataupun sesuatu bahan atau barang yang dapat membantu dan mempermudahkan urusan harian kita.

**Definisi Guru menurut Noor Jamaluddin (1978: 1)** - **Guru** adalah pendidik, iaitu orang dewasa yang bertanggung jawab memberi bimbingan atau bantuan kepada anak didik dalam [perkembangan](http://definisimu.blogspot.com/2012/08/definisi-perkembangan.html) jasmani dan rohaninya agar mencapai kedewasaannya, mampu berdiri sendiri dapat melaksanakan tugasnya sebagai makhluk Allah khalifah di muka bumi, sebagai makhluk sosial dan individu yang sanggup berdiri sendiri.

Dan **Pelajar** ialah sesiapa yang sedang atau dalam keadaan [belajar](https://ms.wikipedia.org/wiki/Belajar). Kadangkala istilah ini diertikan dalam maksud berbeza dalam sesetengah negara atau kes-kes tertentu.

1. **Fungsi Komputer sebagai Alat**

Pada pendapat kami, komputer sering digelar dan diakui kepentingannya sebagai alat bantu belajar. Komputer dapat memberi kebaikan yang sangat banyak kepada proses pembelajaran, baik di dalam sekolah mahupun di luar. Dek kerana peraliran masa yang makin moden, komputer seakan-akan menjadi suatu aset yang wajib dimiliki oleh setiap orang supaya kehidupan dapat dijalani dengan lebih senang, lebih-lebih lagi jika digelar sebagai seorang pelajar.

Terdapat banyak fungsi komputer sebagai alat, antaranya ialah:

* Dapat membantu menyiapkan kerja kursus/tesis dengan penggunaan aplikasi *Microsoft Office Word* .
* Komputer dapat membantu pencarian maklumat menerusi penggunaan internet. Kita boleh menggunakan aplikasi seperti *Internet Explorer, Moxila Firefox, dan Google Chrome* dan menggunakan carian kata kunci ataupun kotak *search*.
* Dapat dijadikan alat menyimpan maklumat yang baik. Kita dapat menyimpan maklumat dengan mudah dengan hanya menyimpannya di dalam fail di komputer dengan ini. Dengan ini, kita tidak perlu bimbang akan kehilangan fail jika disimpan secara sendiri dirak ataupun sebagainya dan dapat memudahkan pencarian dan ruang di dunia.
* Komputer juga boleh digunakan sebagai alat komunikasi dua hala yang baik. Sesiapa dapat berhubung bersama dengan menggunakan aplikasi *webcam*, ataupun *chat* untuk berhubung dengan mudah dan percuma seperti *Skype, Yahoo Messenger* dan *Facebook*.
* Komputer juga boleh dijadikan alat untuk membuat pembentangan yang menarik dengan menggunakan *Microsoft Office Powerpoint*. Pembentangan akan menjadi lebih mudah untuk disediakan dan menyeronokkan untuk ditonton dengan bantuan corak, *font* dan pergerakan yang menarik.
1. **Fungsi Komputer sebagai Guru**

Pada zaman masa kini, istilah Komputer sebagai Guru semakin menjadi *trending* dek kerana kebaikannya yang banyak dalam memberikan maklumat sama seperti seorang guru yang sedang mengajar di dalam kelas. Ini terbukti dengan penggunaan komputer dengan bantuan Internet.

Terdapat banyak fungsi komputer sebagai guru, antaranya ialah:

* **Sebagai pakar rujuk-** Komputer mempunyai banyak kelebihan kerana dapat menyimpan banyak fakta dan boleh mencapai fakta tersebut dalam masa yang sangat pantas berbanding otak manusia. Ia juga boleh berperanan seperti seorang manusia yang berupaya mengawal banyak perkakasan melalui perintah yang telah diprogramkan. Dalam hal ini , komputer merupakan pakar rujuk yang mempunyai pelbagai pengetahuan mengenai sesuatu perkara .
* **Sebagai penyimpan rekod akademik-** Komputer berupaya *menerima* dan *menyimpan* data serta maklumat yang banyak dan boleh dicapai dengan cepat serta mudah , sudah pasti dapat mengurangkan beban manusia contohnya guru . Dalam kaedah pencapaian gred sebagai ukuran kemajuan akademik yang digunakan sekarang , guru perlu mencari pembantu untuk memastikan setiap rekod pelajar diuruskan dengan baik dan tepat . Cara paling berkesan adalah dengan menggunakan komputer untuk mengendalikan rekod gred tersebut. Dalam hal ini , guru dikatakan dibantu oleh komputer kerana guru tersebut merujuk kepada komputer untuk mendapatkan maklumat .
* **Sebagai penyelia dan penyemak peperiksaan-** Peranan komputer dalam mengendalikan uijan peperiksaan terbukti berjaya terutamanya bagi ujian objektif . Ini membolehkan manusia yang bekerjaya seperti guru dapat meluangkan lebih masa untuk berfikir tentang kesesuaian peperiksaan tersebut di samping mencari jalan untuk mempertingkatkan kualiti soalan . Komputer boleh diprogramkan untuk menganalisis setiap soalan berdasarkan pencapaian pelajar di samping dapat membantu guru .
1. **Fungsi Komputer sebagai Pelajar**

Pada pendapat kami, komputer turut bertindak sebagai *pelajar*. Maksud *pelajar* di sini lebih difokuskan kepada pengguna komputer. Bagaimana komputer ini bertindak sebagai 'pelajar'? Dewasa ini, rata-rata pengguna komputer menggunakan komputer sebagai medan perhubungan. Sebagai contoh, seorang guru kini mampu untuk memberi soalan atau kuiz online kepada para pelajarnya, dan para pelajar hanya perlu menjawab soalan atau kuiz tersebut secara atas talian sahaja. Mudahkan? Hal inilah yang dkaitka dengan komputer yang bukan sahaja bertindak sebagai 'guru', namun komputer juga turut beraksi sebagai *pelajar*.

Melalui komputer, sesi pembelajaran akan menjadi lebih menarik disebabkan oleh program interaktif yang berwarna warni serta beraudio membuatkan daya visual pelajar menjadi lebih efektif dan mampu menguatkan daya ingatan para pelajar secara tidak langsung. Sebagai manusia normal, sudah pasti kita mudah tertarik dengan sesuatu yang berbeza dan menarik, begitu juga dengan pembelajaran melalui komputer, yang sekaligus membuatkan komputer bertindak sebagai *pelajar.*

Selain itu, kita juga sedia maklum internet kini menyediakan pelbagai sumber ilmu dan informasi yang lama dan juga yang terkini. Melalui pengaksesan menggunakan komputer ke dalam laman internet, para pelajar mampu menambahkan  ilmu pengetahuan mereka sekaligus meningkatkan prestasi mereka di dalam bidang pelajaran. Hal ini membuktikan bahawa komputer kini turut bertindak sebagai *pelajar* yang turut belajar sama melalui pengaksesan pengguna ke setiap laman internet yang menyediakan sumber maklumat yang berguna.

**RUMUSAN**

Kesimpulannya, komputer akan bertambah maju pada masa akan datang. Ia akan menjadi lebih kecil tetapi lengkap dengan ciri-ciri yang lebih baik dan berguna. Komputer masa depan boleh menaakul, berfikir, membuat keputusan dan belajar dari kesalahan. Ia juga lebih pantas dan berkuasa serta mempunyai kapasiti ingatan yang lebih. Namun  ia mudah digunakan dan lebih praktikal.

Sememangnya terlalu banyak fungsi komputer sebagai alat, guru dan pelajar. Manusia zaman sekarang haruslah celik dan sedar bahawa kita haruslah memanfaatkan fungsi-fungsi komputer supaya tidaklah sia-sia komputer itu dicipta.Tambahan lagi, komputer masa hadapan akan
akan lebih moden dan pelbagai dari sudut aplikasi, bentuk dan penggunaan. Manusia haruslah menggunakan fungsi-fungsi komputer ini kearah kebaikan dan janganlah menyalah gunakan fungsinya yang hebat ini.

Dengan laporan kami ini maka terbuktilah bahawa komputer mempunyai banyak fungsi, lebih-lebih lagi fungsinya sebagai Alat, Guru dan Pelajar.

**RUJUKAN**

<https://ms.wikipedia.org/wiki/Komputer>

<http://definisimu.blogspot.my/2012/09/definisi-guru.html>

<https://ms.wikipedia.org/wiki/Pelajar>